
 Hej jeg er en pige på 14 jeg mistede min mødom for tre dage siden og jeg blødte rigtig meget efter og jeg tænkte alt var godt osv men da han så senere kommer ind og fortæller mig kondomet sprang inden i mig eller ja så nu ved jeg ik hvad jeg skal gøre eller om det forsent med fortrydelsesret pille eller hvad og hvordan jeg får penge til det fordi mine forældre slår mig ihjel hvis de finder ud af det 
Hvad skal jeg gøre?
===================



Kære du, 

Først og fremmest vil jeg sige, at der ikke er noget unaturligt i at bløde første gang, man har sex. Det er helt normalt og har heller ikke noget at gøre med, at kondomet sprang. Men det er selvfølgelig meget uheldigt, at kondomet sprang, for så er der en risiko for, at du kan være blevet gravid. 

Hvis kondomet springer, og man ikke er på p-piller eller lignende, er det en god idé at tage en fortrydelsespille, MEN den skal tages så hurtigt som muligt og senest 72 timer (3 døgn) efter, at man har haft sex. Derfor er det nok desværre for sent for dig at tage en, når du læser dette svar. 

Derfor vil jeg anbefale dig at tage en graviditetstest for at sikre dig, at du ikke er blevet gravid. Du kan købe en i et supermarked (de hænger oftest ved kassen) eller på apoteket. Alternativt kan du tage til lægen og blive undersøgt hos ham/hende. 

Selvom sandsynligheden for, at du er blevet gravid, nok ikke er så stor, er det super vigtigt, at du får det tjekket. Så kan du også bedre slappe af bagefter :-)

Håber mit svar kan hjælpe dig. Ellers er du altid velkommen til at skrive igen.

Held og lykke!

Hilsen Iben 










Hey du!



 

Jeg kan godt forstå,
at det hele virker skræmmende lige nu, men du er ikke alene i det her. Det er
vigtigt for mig at understrege, at I var to til den her tango, og at der er
hjælp og råd at hente. 



 

For at starte et
sted, så virker en fortrydelsespille op til 72 timer efter sex, men virker
bedst jo tidligere man tager den.


Så det er for sent
med nødpræventionen.   

Jeg vil i stedet anbefale dig, at du hurtigst muligt får en tid hos din læge.
Han/hun vil kunne hjælpe dig med at finde ud af, om der er noget, og din læge
vil også kunne fortælle dig og rådgive dig i, hvad dine muligheder er. 



 

Hvis der er noget,
så slipper du ikke for at skulle fortælle dine forældre det. De bliver måske
sure i første omgang, men det er en pris, som I må betale. Og mon ikke, at de
bliver gode igen bagefter? Jeg tror, at de fleste forældre vil være der som
støtte i den her situation, som du står i. 



 

Jeg håber, at du kan
bruge mit svar :) Al held og lykke herfra!


VH.


Gustav





  
 